ΓΡΑΠΤΗ ΕΡΩΤΗΣΗ P-3807/98

υποβολή: Maartje van Putten (PSE) προς την Επιτροπή

(7 Δεκεμβρίου 1998)

Θέμα: Οι καταγγελίες για πρακτικές ντάμπινγκ χάλυβος στις ευρωπαϊκές αγορές, προερχόμενου από χώρες που αντιμετωπίζουν οικονομική κρίση

Λαμβάνοντας υπόψη τη διεθνή οικονομική κρίση και την υποτίμηση διαφόρων εθνικών νομισμάτων στις χώρες που αντιμετωπίζουν κρίση με συνέπεια την πτώση τιμών προϊόντων στις χώρες αυτές έναντι των τιμών των ιδίων προϊόντων στα κράτη μέλη της Ευρωπαϊκής Κοινότητας, μπορεί η Επιτροπή να απαντήσει στα εξής ερωτήματα:

1. Έχει λάβει η Επιτροπή καταγγελία, εκ μέρους των συνεργαζόμενων στο πλαίσιο της "Eurofer" ευρωπαϊκών βιομηχανιών χάλυβος, όσον αφορά τις πιθανές πρακτικές ντάμπινγκ χάλυβος στις ευρωπαϊκές αγορές από (βιομηχανίες από) χώρες οι οποίες πλήττονται από την οικονομική κρίση και, αν ναι, μπορεί να αναφέρει η Επιτροπή ποιό είναι το συγκεκριμένο περιεχόμενο της καταγγελίας αυτής;

2. Ποιά είναι η άποψη της Επιτροπής όσον αφορά τις συμφωνίες που έγιναν στις αρχές Νοεμβρίου 1998 στην Επιτροπή Χάλυβος του ΟΟΣΑ σχετικά με την αποφυγή προστατευτικών μέτρων στο θέμα της προσφοράς φθηνότερου χάλυβος από (βιομηχανίες από) χώρες που υποφέρουν από τη διεθνή οικονομική κρίση;

3. Ποιά είναι η άποψη της Επιτροπής σχετικά με την τελική δήλωση των υπουργών που συνήλθαν στο πλαίσιο του Παγκόσμιου Οργανισμού Εμπορίου τον περασμένο Μάϊο στη Γενεύη, στην οποία επισημαίνεται ότι το άνοιγμα των αγορών αποτελεί το στοιχείο-κλειδί για την μόνιμη επίλυση της διεθνούς οικονομικής κρίσης και ότι για το λόγο αυτό πρέπει να απορρίπτονται τα προστατευτικά μέτρα;

4. Μπορεί η Επιτροπή να λάβει υπόψη της την θέση που καθόρισαν ο ΟΟΣΑ και η ΔΟΕ κατά την εξέταση της καταγγελίας της Eurofer και, αν ναι, με ποιόν τρόπο;

Απάντηση του Sir Leon Brittan εξ ονόματος της Επιτροπής

(13 Ιανουαρίου 1999)

1. Η Επιτροπή έχει, πράγματι, λάβει καταγγελία αντιντάμπινγκ σχετικά με τους ρόλους χαλύβδινης λαμαρίνας θερμής εξέλασης. Όπως απαιτείται από το βασικό κανονισμό αντιντάμπινγκ (ΕΚ) 384/96(1), η Επιτροπή εξετάζει αυτή τη στιγμή εάν ο καταγγέλων κατάθεσε αρχικά επαρκείς αποδείξεις σχετικά με την ύπαρξη συνθηκών ντάμπινγκ και την υλική ζημία που απορρέει. Εμπλέκονται έξι εξαγωγικές χώρες. Σύμφωνα με τις διατάξεις του βασικού κανονισμού αντιντάμπινγκ, η Επιτροπή, μετά από διαβουλεύσεις με τα κράτη μέλη, διαθέτει 45 ημέρες από την ημερομηνία φόρτωσης για να αποφασίσει εάν η έρευνα αντιντάμπιγκ είναι βάσιμη ή όχι.

2. Η Επιτροπή επιδοκιμάζει τη δήλωση στην οποία συμφώνησε τον παρελθόντα Νοέμβριο η επιτροπή χάλυβα του Οργανισμού Οικονομικής Συνεργασίας και Ανάπτυξης (ΟΟΣΑ). Η επιτροπή αυτή τονίζει την ανάγκη να ενεργούν υπεύθυνα όλα τα μέρη, ώστε η χώρες που εξάγουν χάλυβα να εφαρμόζουν δίκαιες εμπορικές πρακτικές, ενώ οι χώρες που εισάγουν χάλυβα να απέχουν από δυσανάλογες ή βεβιασμένες ενέργειες στις πιέσεις των αγορών τους χάλυβα.

3. Σύμφωνα με την υπουργική δήλωση του Μαΐου του Παγκόσμιου Οργανισμού Εμπορίου (ΠΟΕ) η Επιτροπή έχει δεσμευθεί πλήρως να διατηρεί τα τρέχοντα επίπεδα πρόσβασης στην αγορά ενώ θα συνεχίζεται περαιτέρω η απελευθέρωση. Η Επιτροπή πιστεύει ότι η επέκταση του εμπορίου μέσα σε ένα σύστημα που βασίζεται σε κανόνες θα βοηθήσει τις οινονομίες να ανακτήσουν από τις τρέχουσες οικονομικές τους δυσκολίες. Στο πλαίσιο αυτό, τα όργανα υπεράσπισης του εμπορίου είναι απαραίτητα για να αποκαταστήσουν τις ειδικές καταστάσεις, όπως προβλέπουν οι κανόνες του ΠΟΕ.

4. Η καταγγελία της Eurofer θα εκτιμηθεί με βάση τα πλεονεκτήματά της όπως συμβαίνει με όλες τις καταγγελίες αντιντάμπινγκ. Αυτό, στην πράξη, σημαίνει, ότι η Επιτροπή θα αναλύσει εάν υπάρχουν εκ πρώτης όψεος αποδείξεις που να στηρίζουν τους ισχυρισμούς πρακτικών ντάμπινγκ από τη μια πλευρά και υλικής ζημίας που θα προκύψει από την άλλη. Εάν θα έπρεπε να εκκινήσει διαδικασία έρευνας αντιντάμπινγκ, θα διεξαχθεί σύμφωνα με τον κοινοτικό βασικό κανονισμό αντιντάμπινγκ ο οποίος συμφωνεί απόλυτα με τη συμφωνία αντιντάμπινγκ του ΠΟΕ.

(1) ΕΕ L 56 της 6.3.1996.